Document ID: /roh_data/filtered/fineweb-2-filterrobots_roh.jsonl.gz/35738

Plievgia e granella han inundà tschalers e bloccà lingias da viafier. Per exempel è la lingia da viafier tranter Berna e Soloturn anc adina bloccada, quai tenor il servetsch d'infurmaziun da la viafier. Gia la mesemna hai dà emprims urizis.
En la regiun da Thun hai dà encunter saira in stemprà da granella cun ferma plievgia. La polizia ha survegnì aifer curt temp 50 annunzias da donns. Quai cunzunt pervi da tschalers e vias inundads, sco er pervi dad auals che sajan ids sur las rivas ora, communitgescha la Polizia chantunala bernaisa.
RR novitads 09:00